QORTI CIVILI (SEZZJONI TAL-FAMILJA) IMHALLEF Onor. Abigail Bonello LL.D., Dip. Illum 3 ta' Diċembru, 2019 A B C Vs Direttur tar-Reġistru Pubbliku D E u b'digriet tat-12 ta' April, 2018 l-istess D E ġiet konfermata bħala kuratrici ad litem sabiex tirrappreżenta l-interessi tal-minuri F E Il-Qorti: Rat ir-rikors ġuramentat ippreżentat mill-attur, li in forza tiegħu, wara li ppremetta : 1. Illi r-rikorrenti kellhu relazzjoni ma' D E, minn liema relazzjoni twieldet F E nhar it-tlettax (13) ta' Lulju tas-sena fuq jinfurmaha elfejn u sbatax (2017) (certifikat tat-twelid hawn mehmuz u market bhala Dok A); Illi l-intimata, D E fl-att ta' twelid numru 4425/2017 ta' F E irregistrat lil minuri bhala 'missier mhux maghruf; Illi r-rikorrenti ried jagħraf u jirrikonoxxi lill-minuri, F E bħala bintu minħabba l-fatt li huwa l-missier naturali tagħha u għalhekk permezz tal-ittra uffiċjali datata wieħed u tlettin (31) ta' Ottubru tas-sena elfejn u sbatax (2017) ai termini tal-artikolu 86 tal-Kap. 16 tal-Ligijiet ta' Malta innotifika lil D E nhar is-sitta (6) ta' Dicembru tas-sena tali elfejn u sbatax registrazzjoni. (kopja tal-ittra ufficjali hawn mehmuza u markata bhala Dok B) Illi l-intimata D E naqset milli tipprezenta nota fl-atti tal-ittra ufficjali fi zmien xahrejn ai termini tal-artikolu 86 tal-Kap 16, sabiex turi li hija taqbel o meno li ssir ir-registrazzjoni u minhabba tali nuqqas, ir-rikorrenti ma setghax jaghmel ir-registrazzjoni fl-att tat-twelid tal-minuri; Illi l-paternita' tal-minuri, F E tista tigi stabilita permezz ta' testijiet genetici; Illi wara lir-relazzjoni ta' bejn partijiet sfaxxat, l-konvenuta D E bdiet tirrifjuta li taghti access jew thalli lir-rikorrenti jaghmel kuntatt ma' bintu, F E; Illi l-attur ghandu interess li jigi korrett ic-certifikat tat- twelid ta' bintu minuri sabiex ikun jista' legalment jezercita d-drittijiet tieghu bhala missier; Illi ghalhekk kellha ssir din il-kawza. Talab ghar-ragunijiet fuq esposti li l-konvenuti jghidu ghaliex din il-Qorti m'ghandhiex : 1. Tiddikjara li r-rikorrenti huwa l-missier naturali u bijologiku tal-minuri F E; Konsegwentament tordna il-korrezzjoni tac-certifikat tat- twelid tal-minuri F E (Att Nru 4425/2017) billi fil-kolonna isem u kunjom missier il-minuri fejn hemm tikkancella l-kliem 'missier mhux maghruf' u tissostitwih bl-isem 'A B C' u tordna ukoll illi l-partikolarijiet relattivi ghal professjoni, sengha jew stat iehor, ghall-eta' ghall- post tat-twelid u residenza u ghal isem u kunjom il-missier u jekk hux haj jew mejjet, in kwantu jirreferu ghal missier il-minuri jigu korretti kontestwalment billi jigu sostitwiti b'dawk il-partikolarijiet li sejrin jirrizultaw waqt is-smigh tal-kawza; Tordna li l-kunjom tal-minuri ikun l-istess kunjom tal- missier naturali u cioe' 'C'; issa huma ngunti Bl-ispejjez kontra subizzjoni. Rat il-lista tax-xhieda tal-attur; Rat ir-risposta guramentata tal-konvenut Direttur tar-Registru Pubbliku, li in forza taghha huwa eccepixxa: (fol. 34) Illi preliminarjament u fil-mertu, l-esponenti tistqarr li hi mhijiex edotta mill-fatti li ġew iddikjarati fir-rikors ġuramentat; Illi stante s-suespost, l-esponenti tirrimetti ruħha għar-riżultanzi istruttorji u umilment titlob lil din l-Onorabbli Qorti sabiex tistieden lill-partijiet kollha konċernanti sabiex jissottomettu ruħhom għat-testijiet ġenetiċi kif provdut fl-Artikolu 100A tal- Kapitolu 16 tal-Liġijiet ta' Malta, sabiex jiġi vverifikat jekk l-attur huwiex verament il-missier naturali tal-minuri F E; Illi bla ħsara għas-suespost f'każ li jintlaqaw it-talbiet dedotti tar- rikorrent minn din l-Onorabbli Qorti, l-esponenti tistieden lir- rikorrent sabiex permezz ta' nota jipprezenta d-dettalji personali kollha tiegħu, senjatament is-segwenti: (1) In-numru tal-karta tal-Identita', (2) ismu u kunjomu, (3) l-età tiegħu meta twieldet F E, (4) il-post tat-twelid tiegħu, (5) il-post ta' residenza tiegħu jiddeċiedu b'mod definittiv meta twieldet F E, (6) isem u kunjom ta' missieru u (7) jekk l- imsemmi missier patern kienx għadu ħaj meta twieldet F E. Tali informazzjoni hija meħtieġa biex tiġi eventwalment inserita fl- Atti tat-Twelid tal-minuri F E; il-partijiet kontendenti Illi bla preġudizzju għas-suespost liema kunjom għandhom ukoll għandu jassumi l-minuri F E u dan a tenur tal-Artikolu 92(6) tal- Kapitolu 16 tal-Liġijiet ta' Malta; Illi finalment dejjem mingħajr ħsara għal fuq espost, l-esponenti tissottometti li fi kwalunkwe każ l-azzjoni tar-rikorrent mhijiex attribwibbli għal xi għemil jew nuqqas ta' aġir tal-esponenti u kwindi hija m'għandhiex tiġi assoġġettata għall-ispejjeż tal- kawża istanti; Salv eċċezzjonijiet ulterjuri. Bl-ispejjeż kontra r-rikorrent li qiegħed jiġi inġunt in subizzjoni. Rat Pubbliku; Rat in-nota tal-konvenuta D E (fol. 11) li permezz taghha qieghda tammetti t-talbiet tar-rikorrent stante li huwa minnu li r- rikorrent huwa l-missier naturali tal-minuri F E, b'dan illi l- kunjom tal-minuri ghandu jkun C E. Semgħet lix-xhieda li tressqu; Rat id-dokumenti li ġew esebiti, il-provi li ġew prodotti u l-atti ta' dan il-proċediment; Rat illi l-kawża tħalliet għas-sentenza għallum; Ikkunsidrat: tal-konvenut Direttur tar-Registru il-lista KONSIDERAZZJONIJIET Illi l-attur qed jitlob li jiġi magħruf bħala l-missier naturali tal- minuri F mwielda minn relazzjoni li kellu mal-konvenuta D E fit- 13 ta' Lulju 20171. Sal-lum, din hija dikjarata bħala bint missier mhux magħruf u ġġorr il-kunjom tal-omm ossija E. Il-konvenuta, min-naħa tagħha, ammettiet it-talbiet tar-rikorrent stante li huwa minnu li r-rikorrent huwa l-missier naturali tal- minuri F, u komplet tgħid, li għalhekk il-kunjom tal-minuri għandu jkun C E.2 Provi: Ir-rikorrent xehed permezz ta' affidavit fejn qal, li hu u D E kienu bdew joħorġu flimkien fl-2015, ir-relazzjoni tagħhom damet tlett snin u nofs u matul din ir-relazzjoni twieldet F fit-13 ta' Lulju 2017. Spjega li matul it-tqala, D kienet temmet ir-relazzjoni tagħhom, iżda hu xorta baqa' jżomm kuntatt magħha minħabba t-tifla. Dakinhar li twieldet it-tarbija, ġie nfurmat mill-familjari ta' D, iżda wara t-twelid tat-tarbija D bdiet iċċaħdu milli jara lit- tarbija. Għalkemm għamel diversi tentattivi biex jintlaħaq ftehim għal kura, kustodja, manteniment u aċċess, iżda ma sabx kooperazzjoni għal ftehim. Ir-rikorrent ippreżenta nota esebita a fol 41 tal-proċess, bid- dettalji kollha kif rikjesti fit-tielet eċċezzjoni tad-Direttur tar- Reġistru Pubbliku, kwindi, t-tielet eċċezzjoni tad-Direttur intimat hija sorvolata. Illi l-aqwa prova f'kawżi bħal din huma t-testijiet xjentifiċi u ġenetiċi, li fil-każ odjern ikkonfermaw li l-attur huwa l-missier bijoloġiku tal-minuri F. Fil-fatt, l-esperta Dr. Marisa Harrison ikkonfermat illi "mit-testijiet li għamilt jirriżulta li A B C hu l- missier naturali ta' F E D.O.B. 13.07.2017. Dan ir-riżultat jinsab dikjarat fir-rapport PT0562458 li jien iffirmajt." 1 Iċ-ċertifikat tat-twelid relattiv Dok A, a fol 6 tal-proċess. 2 Nota tal-konvenuta D E a fol 11 tal-proċess. hekk kif ikkonfermat bil-ġurament, jelimina kull dubju dwar l- istess paternita`. Għaldaqstant, il-provi miġjuba quddiem il- Qorti juru bl-aktar mod ċar u inekwivoku li F hija l-wild naturali tar-rikorrent. Għalhekk, din il-Qorti tara li m'hemm l-ebda raġuni għalfejn m'għandhiex tilqa' l-ewwel u t-tieni talbiet tar-rikorrent. In vista tas-suespost, it-tieni eċċezzjoni tad-Direttur tar-Reġistru Pubbliku hija wkoll sorvolata. DWAR IL-KUNJOM TAL-MINURI Illi l-konvenut Direttur tar-Reġistru Pubbliku eċċepixxa tramite r- raba' eċċezzjoni, illi l-partijiet għandhom jiddeċiedu b'mod definittiv liema kunjom għandha tassumi l-minuri F. U dan a tenur tal-Artikolu 92 (6) tal-Kap 16. Il-minuri F illum għandha sentejn. Rat li l-konvenuta, fin-nota tagħha a fol 11 tal-proċess, iddikjarat illi m'għandha l-ebda oġġezzjoni illi kunjom il-minuri jkun C E, anzi ssostni li hekk għandu jkun il-kunjom ta' F. Għalhekk, hemm qbil bejn il- partijiet li l-minuri tkun magħrufa bil-kunjom "C E." Fil-fatt, fil- verbal datat 28 ta' Mejju 2019, ġie verbalizzat li r-rikorrent jaqbel man-nota ippreżentata mill-omm D E a fol 11 rigwardanti l-kunjom tal-minuri. Għaldaqstant, intimat ġiet sorvolata. Konsegwentement, il-Qorti mhijiex ser tilqa' t-tielet talba tar-rikorrent, peress li l-kunjom tal-minuri F m'għandux ikun C iżda "C E." Il-Qorti tordna lill-konvenut Direttur tar- Reġistru Pubbliku sabiex jagħmel annotazzjoni f'dan ir-rigward fiċ-ċertifikat tat-twelid tal-minuri innumerat erba' telef erba' mija u ħamsa u għoxrin tas-sena elfejn u sbatax (4425/2017). Dwar il-Kap tal-Ispejjeż Jirriżulta li l-ittra uffiċjali fl-ismijiet premessi u ċjoe` dik datata 31 ta' Ottubru 2017 esebita a fol 8 tal-proċess, ġiet debitament notifikata lill-konvenuta fis-6 ta' Dicembru 2017. Illi għar- raġunijiet tagħha, il-konvenuta għażlet illi ma tweġibx għal din l- ittra fit-termini stabbiliti mill-Artikolu 86 tal-Kap 16, b'hekk ir- rikorrent kellu jirrikorri għal dawn il-proċeduri ġudizzjarji sabiex ir-raba' eċċezzjoni tad-Direttur jista' jirrikonoxxi lill-minuri F bħala bintu. In vista li l-proċeduri odjerni setgħu jiġu evitati, billi b'sempliċi risposta għall-ittra uffiċjali mibgħuta mir-rikorrent, kien jinħoloq eżitu effettiv daqs l- import ta' din is-sentenza, għalhekk fil-fehma ta' din il-Qorti, għandha tkun il-konvenuta D E illi tagħmel tajjeb għall-ispejjeż ta' din il-kawża. DECIDE Għal dawn il-motivi, il-Qorti taqta' u tiddeċiedi din il-kawża billi: Tilqa' l-ewwel talba tar-rikorrent u tiddikjara li r-rikorrent huwa l-missier naturali u bijoloġiku tal-minuri F E. Tilqa' t-tieni talba tar-rikorrent u konsegwentement tordna lid-Direttur tar-Registru Pubbliku sabiex fl-att tat-twelid tal-minuri F, Att numru erba' telef erba' mija u hamsa u ghoxrin tas-sena elfejn u sbatax (4425/2017), huwa jikkanċella l-kliem "missier mhux magħruf" u minflok jitniżżel l-isem ta' A B C. Tordna wkoll li jitniżżlu l-isem, il- kunjom u l-konnotati kollha tar-rikorrent A B C detentur tal-karta tal-identita` numru XX meta twieldet il-minuri kellu wiehed u ghoxrin(21) sena, imwieled Bubaqra, Iż-Żurrieq u residenti Haz-Zebbuġ iben G C, li kien ħaj meta twieldet il-minuri u għadu ħaj sal-preżent u l-Qorti tordna n-notifika ta' din is-sentenza lid-Direttur tar-Registru Pubbliku. Tiċħad it-tielet talba u tordna illi l-minuri tkun magħrufa bil- kunjom "C E." Għaldaqstant, tordna lid-Direttur tar- Reġistru Pubbliku iniżżel annotazzjoni ta' din id-deċiżjoni fuq l-att tat-twelid tal-minuri. L-ispejjez jitħallsu mill-konvenuta D E.